stanford-oval/wikipedia huggingface dataset:
Naivismi
Naivismi eri maissa > Euroopassa > Tyylisuunnan syntysijoilla Ranskassa

Ensimmäinen tunnustusta saanut naivisti oli ranskalainen tullimieheksi kutsuttu Henri Rousseau, jonka taiteen modernistit löysivät. Hänestä tuli tavallaan modernien naivistien kantaisä. Rousseaun suosikkiaiheita olivat viidakkomaisemat, joihin hän haki mallia kasvitieteellisestä puutarhasta ja kasvikirjoista. Rousseau tunnetaan myös maisemista, joiden etualalla on ihminen. Rousseaun maalauksissa oli runsaasti tarkkoja yksityiskohtia, mutta myös yhtenäinen ote. Muista, yleensä intiimejä ja omakohtaisia aiheita maalanneista ranskalaisista naivisteista poiketen hänen teoksissaan oli mukana psykologisia ja sosiaalisia ajatuksia. Rousseau laittoi maalauksiaan säännöllisesti esille Pariisin riippumattomien salonkiin. Yleisössä maalaukset herättivät huvitusta, mutta Edgar Degas ja Paul Gauguin olivat niistä kiinnostuneita. Myöhemmin ihailijoiden joukkoon liittyivät mukaan Pablo Picasso ja runoilija Guillaume Apollinaire. Heidän lisäkseen naivistien innokkaimpia puolestapuhujia oli saksalainen taidearvostelija ja taidekauppias Wilhelm Uhde (1874–1947).
Muitakin lahjakkaita naivisteja löydettiin paljon 1920- ja 1930-luvulla. Monet heistä olivat olleet harrastajamaalareita. Vanhemmalla iällä taiteenteon aloittaneet ovatkin usein päätyneet naivisteiksi.
Erityisen paljon naivisteja löydettiin tyylisuunnan syntysijoilta Ranskasta. Rousseaun ja Séraphine Louisin ohella André Bauchant  ja Camille Bombois olivat alkuvaiheessa löydettyjä naivisteja. Siivoojana työskennellyt Séraphine Louis keskittyi maalaamaan suurikokoisia kukka- ja hedelmäkimppuja.
André Bauchantin maalauksissa oli usein aineksia mytologiasta ja antiikin historiasta. Kuviteltujen historiallisten ja raamatullisten aiheiden ohella maalauksissa on runsaasti kukkia ja kasveja. Bauchant oli työskennellyt puutarhurina ja kartanpiirtäjänä ennen kuin alkoi 46-vuotiaana maalata. Hänen maalauksiaan oli ensi kertaa esillä virallisen Salongin vastapainoksi järjestetyssä Syyssalongissa Pariisissa 1920.
Jokilaivurin poika Camille Bombois tunnettiin sirkusaiheistaan. Hän oli osallistunut painiotteluihin ennen kuin ryhtyi kiertävän sirkuksen voimamieheksi. Vuonna 1907 Bombois toteutti toiveensa ja muutti Pariisiin, missä hän työskenteli päivisin rautateillä ja öisin sanomalehden painossa siirrellen painavia paperirullia. Hän ehti silti maalata paljon. Bomboisin vaimo oli kerran hänen poissa ollessaan saanut myytyä useita hänen maalauksistaan, minkä jälkeen Bombois päätti jättää yötyönsä. Hän myi maalauksiaan Montmartren jalkakäytävillä, missä myös Seraphine Louisin ja Rousseaun löytänyt taidekauppias Wilhelm Uhde näki niitä. Bomboisin ensimmäinen näyttely oli vuonna 1937. Kritiikeissä Bomboisia verrattiin Rousseauhun, joskin hänen töissään oli vähemmän fantasiaa. Bomboisin maalauksissa oli voimakkaita kontrasteja, kuten mustaa, kirkkaita punaisia, sinisiä ja pinkkejä värejä. Omiin kokemuksiinsa tukeutuen hän maalasi sirkusaiheiden ohella maisemia, joissa oli kalastajia.
Naivismi eri maissa > Euroopassa > Alfred Wallis Englannissa

Cornwallista kotoisin ollut kalastaja Alfred Wallis kuului myös 1920–1930-luvuilla löydettyihin naivisteihin. Wallis alkoi maalata vuonna 1922 vaimonsa kuoleman jälkeen. Monet hänen maalauksensa ovat kartan omaisia perspektiivittömyydessään. Wallis maalasi merimaisemia ja purjelaivoja muistista, koska höyrylaivojen tulon jälkeen näkymiä ei ollut mahdollista maalata mallista. Wallisin työt tulivat julkisuuteen kahden taiteilijan nähtyä niitä St Ivesissä, missä Wallis tuolloin asui. Wallisin maalaus The Hold House Port Mear Square Island Port Mear Beach on hyvä esimerkki hänen karttamaisesta perspektiivin käytöstään. Maalaus on näkymä St Ivesistä. Keskivaiheilla näkyvä erikoisen muotoinen talo on mukana useissa Wallisin maalauksissa. Sen esikuva oli lähellä Wallisin omaa kotia. Talo on kuvattu aina samasta suunnasta nähtynä, mutta loppuosa maisemasta on sommiteltu karttamaisesti korostaen sitä mikä tuntui sopivalta. Yläpuolella on The Island-nimellä tunnettu kallioniemeke.
Naivismi eri maissa > Euroopassa > Itä-Eurooppa

Myös Itä-Euroopasta on löytynyt paljon naivisteja, kuten kroatialainen Ivan Generalić (1914–1992). Vahvoja naivistisia koulukuntia on monissa maissa, kuten Tšekkoslovakiassa, Puolassa ja Jugoslaviassa. Esimerkiksi Bulgarian naivistien pitkä traditio on peräisin useita vuosisatoja vanhasta kansantaiteesta.
Viron naivistisen ja outsider-taiteen keskus on vuonna 2003 perustettu Kondas Centre Viljandissa. Se on omistettu maan tunnetuimmalle naivistille Paul Kondasille (1900–1985).
Naivististen töiden näyttelyitä, kuten Bratislavan triennalet, on järjestetty yhä runsaammin 1960–1970 -luvuilta alkaen. Hieman myöhemmin perustettiin kansainvälisiä naivismikeskuksia ja museoita, joita syntyi etenkin 1980- ja 1990-luvulla. Kansallisia museoita ja gallerioita on noussut varsinkin Jugoslaviassa, Puolassa, Ranskassa ja Unkarissa.
Naivismi eri maissa > Naivismi Yhdysvalloissa

Yhdysvalloissa naivismi on ollut erityisen suosittu taidesuunta. Naivisteja kutsutaan siellä myös kansanomaisiksi tai primitiivisiksi maalareiksi. Tunnetuimman Grandma Moseksen ohella on ollut monia muitakin naivistimaalareita.
Ensimmäisiä yhdysvaltalaisia naivisteja oli vaunu- ja talomaalarina työskennellyt Edward Hicks 1800-luvun alkupuolella. Hicksin eläimiä ja farmarielämää kuvaavissa maalauksissa on runsaasti yksityiskohtia, mutta myös muodon selkeyttä. Kiertävänä puuseppänä toiminut Joseph Pickett (1848–1918) maalasi yksityiskohtaisia maisemia. Varhaisissa naivisteissa oli myös köyhälistöaiheiden ja mustien elämän kuvaajia. Yli 60-vuotiaana maalaamisen aloittanut Morris Hirschfield (1872–1946) taas teki suuria koristeellisia alastomia naisia ja villieläimiä kuvaavia maalauksia.
John Kane (1860–1934) syntyi Skotlannissa irlantilaiseen perheeseen ja muutti Yhdysvaltoihin 19-vuotiaana. Hän työskenteli Pennsylvaniassa sekatyömiehenä, rautateillä, terästehtaassa ja kaivoksilla, kunnes loukkaantui rammaksi, mutta jatkoi työtä rautateillä. Hän ryhtyi maalaamaan junavaunuja ja alkoi piirtämään. Hän alkoi 1910 maalaamaan kuvia hylätyille rakennuslevyille. Hänelle myönnettiin palkinto arvostetussa Carnegie International taidekilpailussa 1927, jonka jälkeen hän jatkoi primitiivisten maisemien ja omakuvien maalaamista. John Kanen Omakuva vuodelta 1929 on New Yorkin MoMAn kokoelmissa. Hänen maalauksiaan nähtiin myös amerikkalaista taidetta esittelevässä kiertonäyttelyssä Helsingissä vuonna 1954.
Kuuluisin yhdysvaltalainen naivisti Grandma Moses alkoi maalata yli 70-vuotiaana 1930-luvulla. Moses suosi lintuperspektiivistä kuvattuja maisemia, joissa oli paljon yksityiskohtia hieman Pieter Brueghelin tapaan. Moseksen maalauksille on ominaista lapsenomaisen luottavainen ongelmaton henki, jota on kuvattu ikuisen jouluaaton tunnelmaksi. Yli satavuotiaaksi elänyt Moses kirjoitti muistelmansa 92-vuotiaana.
Naivismi eri maissa > Naivismi Suomessa

Jokaiselle kuuluvasta luovuudesta ja taiteilijuudesta puhuttiin jo 1960-luvulla. Katsottiin muun muassa, että tekninen ammattitaito on vain sovittu pelisääntö, jota voidaan muuttaa. Ateneumissa vuonna 1972 ollut kansainvälinen naivistisen taiteen näyttely lisäsi kiinnostusta ja muutti asenteita naivismille suotuisiksi, ja sen jälkeen naivisminäyttelyitä järjestettiin runsaasti.
Varhaisimpia naivisteja olivat olleet Sulho Sipilä, Vilho Lampi ja Håkan Brunberg. Laivaston kapteenina toiminut Sipilä maalasi työnsä ohella lämminhenkisiä kaupunkikuvia sekä henkilö- ja sisäkuvia. Vilho Lammella naivismia on viimeisten vuosien tarkoin kuvatuissa pohjalaisaiheissa. Voimakkaammin naivistinen Håkan Brunberg maalasi hilpeitä ja iloisen värisiä kaupunkikuvia sekä muita maisemia, joissa on ihmisjoukkoja ja lapsenomainen tunnelma.
Tyylin noustua esille naivisteja nousi eniten ammattitaiteilijoiden joukosta. Harkittua naivismia on ollut muun muassa Pirkko Lepistön ja Saara Tikan maalauksissa. Naivistista taidetta olivat tehneet jo aiemmin muun muassa Alice Kaira ja Andreas Alariesto.
Ahdistaviakin tunteita on ilmaistu naivistisesti, kuten Pirkko Valon ja Kalervo Palsan maalauksissa. Samoin naivistisia, usein humoristisia veistoksia tehtiin, kuten kuvanveistäjä Hannu Riikonen.
Naivistisista töistään tunnettuja ovat myös muusikko Martti Innanen ja Alice Kaira. Lisäksi Alpo Jaakolan ja Inari Krohnin tuotannossa on nähty naivistisia piirteitä.
Naivismi eri maissa > Naivismi Suomessa > Naivistisen taiteen kokoelmia Suomessa

Oulun taidemuseossa on Heinäsen taidesäätiön naivistisen taiteen kokoelma, johon kuuluu maalauksia, piirustuksia ja veistoksia 44 taiteilijalta. Kokoelman vanhin teos on pukkilalaisen Hilma Koiviston maalaus Kukkia laineilla vuodelta 1920. Padasjokelaiselta Enni Idiltä on tallennettu liki neljäkymmentä maalaiselämää kuvaavaa teosta.
Myös Amos Andersonin taidemuseolla ja Suomen Gallupin säätiöllä on naivistisen taiteen kokoelma. Suomen Gallupin säätiön kokoelman kokoaminen aloitettiin 30 vuotta sitten hankkimalla Martti Innasen maalaus. Kokoelmassa on noin 500 teosta sadalta taiteilijalta, kuten Enni Id, Alice Kaira ja Nikolai Lehto. Suurin osa kokoelmasta edustaa suomalaista 1980- ja 1990-lukujen naivismia, mutta täydennyksenä on venäläistä ja Baltian maiden naivismia.
Yksityisten naivistien teoksia, kuten Andreas Alarieston, Enni Idin ja Alpo Jaakolan teoksia on koti- tai pysyväisnäyttelyinä.
Naivistisia maalauksia

Tuntematon maalari Pernambucosta, Brasiliasta, Maisema.
Niko Pirosmani (1862–1918), Asetelma, 1900.
Kirjallisuutta

Marie-Christine Hugonot: La peinture naïve en France, un art vivant. Sous le Vent. Pariisi, 1981.
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Näyttelyt

Naivistit Iittalassa, vuosittain kesällä järjestettävä Naivistit Iittalassa -säätiön ylläpitämä naivistisen taiteen suurkatselmus.
ILOA Suomeen, NAIVISTIT Varkaudessa - Suomen laajin suomalaisten naivistien näyttely Taidekeskus Väinölässä kesäisin.
INSITA International Triennial of Self-Taught Art Slovak National Gallery Bratislava Kansainvälinen itseoppineiden taiteen triennaali Bratislavassa.
Aiheesta muualla > Museot ja kokoelmat

Heinäsen taidesäätiön naivistisen taiteen lahjoituskokoelma (Arkistoitu – Internet Archive), Oulun taidemuseo
Paul Kondasin nimeä kantava Kondase Keskus, Viljandi Viro
Midan-museo, Riika Latvia (Arkistoitu – Internet Archive)
Museu Internacional de Arte Naïf do Brasil (Arkistoitu – Internet Archive)
Le Musée International d'Art Naïf, Magog (Montreal)
Croatian National Museum of Naive Art, Zagreb Kroatia (Arkistoitu – Internet Archive)
La Halle Saint Pierre, Pariisi Ranska
International Museum of Naive Art, Vicq Ranska
Museum of Naive Art, Beraut Ranska (Arkistoitu – Internet Archive)
Museum Charlotte Zander, Bönnigheim Saksa
Gesellschaft für Naive Kunst, Hannover Saksa
Municipal Museum of Art Naive, Moskova Venäjä
Museum of Naïve and Marginal Art, Jagodina Serbia (Arkistoitu – Internet Archive)
| n k Taidesuuntauksia |
| --- | --- |
Esihistoriallinen taide:  Kalliopiirros  Kalliomaalaus 
Klassinen aika:  Mesopotamian taide  Muinaisen Egyptin taide  Antiikin Kreikan taide  Hellenistinen taide  Rooman valtakunnan taide 
Bysantti:  Varhaiskristillinen taide  Karolinginen renessanssi  Bysantin taide 
1000–1300-luvut:  Ottolainen taide  Romaaninen tyyli  Gotiikan taide 
Renessanssi 1400-luku:  Renessanssin taide 
1500-luku:  Manierismi 
1600-luku:  Barokki 
1700-luku:  Rokokoo  Klassismi  Romantiikka 
1800-luku:  Kansallisromantiikka  Düsseldorfin koulukunta  Hudson River -koulukunta  Prerafaeliitit  Estetismi  Arts and crafts  Naturalismi  Realismi  Impressionismi  Postimpressionismi  Akateeminen taide  Piktorialismi  Primitivismi  Symbolismi  Uusbarokki  Uusgotiikka  Uusklassismi  Uusrenessanssi  Jugend 
Modernismi 1900 alkaen:  Jugend  Naivismi  Fauvismi  Ekspressionismi  Kubismi  Dada  Abstrakti taide  Futurismi  Suprematismi  Konstruktivismi  De Stijl 
1920 alkaen:  Uusasiallisuus  Art deco  Surrealismi  Bauhaus  Funktionalismi  Yhteiskunnallinen realismi  Regionalismi  Sosialistinen realismi  Totalitaristinen taide 
1945 alkaen:  Abstrakti ekspressionismi  Cobra  Informalismi  Art brut  Tasismi  Konkretismi 
Nykytaide 1960 alkaen:  Pop-taide  Uusi realismi  Fluxus  Minimalismi  Fotorealismi  Op-taide  Kineettinen taide  Valotaide  Prosessitaide  Käsitetaide  Arte povera  Feministinen taide  Postmodernismi 
1980 alkaen:  Uusekspressionismi  Transavantgarde  Uusminimalismi  Neo-Geo  Tila- ja ympäristötaide  Mediataide  Young British Artists  Outsider-taide  Performanssi  Videotaide  Yhteisötaide  ITE-taide  Graffiti 
2000 alkaen:  Abjektitaide  Appropriaatio  Artivismi  Biotaide  Katoava taide  Paikkasidonnainen taide  Relaatiotaide  Äänitaide 
Vuodesta 1000 alkaen kyseessä ovat länsimaiset taidesuuntaukset
Henri Rousseau, Tiikeri trooppisessa myrskyssä (Yllättynyt!) 1891.
Henri Rousseau, Laidunmaa 1910.
Alfred Wallis, The Hold House Port Mear Square Island Port Mear Beach, 1932.
Edward Hicks: Rauhan valtakunta, 1834.
Edward Hicks: David Twiningin tila, 1845–1848.
Tour de Ski 2010–2011

Tour de Ski 2010–2011 kilpailtiin 31. joulukuuta 2010 – 9. tammikuuta 2011. Kilpailusarjan hiihdot hiihdettiin Oberhofissa, Oberstdorfissa, Dobbiacossa ja Val di Fiemmessä. Naisten kokonaiskilpailun voittoa puolusti puolalainen Justyna Kowalczyk ja miesten tšekkiläinen Lukáš Bauer.
Naisten kiertueen voittajaksi selviytyi Justyna Kowalczyk ja miesten kisan voitti Sveitsin Dario Cologna.
Naisten osakilpailut

| Pvm | Paikka | Kilpailutapa | Matka | Voittaja | Kilpailun johtaja |
| --- | --- | --- | --- | --- | --- |
| 31.12. |  Oberhof | Väliaikalähtö (v) | 2,8 km |  Justyna Kowalczyk |  Justyna Kowalczyk |
| 1.1. |  Oberhof | Takaa-ajo (p) | 10 km |  Justyna Kowalczyk |  Justyna Kowalczyk |
| 2.1. |  Oberstdorf | Sprintti (p) | 1,2 km |  Petra Majdič |  Justyna Kowalczyk |
| 3.1. |  Oberstdorf | Yhteislähtö (p+v) | 5+5 km |  Anna Haag |  Justyna Kowalczyk |
| 5.1. |  Dobbiaco | Sprintti (v) | 1,3 km |  Petra Majdič |  Justyna Kowalczyk |
| 6.1. |  Dobbiaco | Takaa-ajo (v) | 15 km |  Justyna Kowalczyk |  Justyna Kowalczyk |
| 8.1. |  Val di Fiemme | Yhteislähtö (p) | 10 km |  Justyna Kowalczyk |  Justyna Kowalczyk |
| 9.1. |  Val di Fiemme | Takaa-ajo (v) | 9 km |  Therese Johaug |  Justyna Kowalczyk |
Miesten osakilpailut

| Pvm | Paikka | Kilpailutapa | Matka | Voittaja | Kilpailun johtaja |
| --- | --- | --- | --- | --- | --- |
| 31.12. |  Oberhof | Väliaikalähtö (v) | 3,7 km |  Marcus Hellner |  Marcus Hellner |
| 1.1. |  Oberhof | Takaa-ajo (p) | 15 km |  Dario Cologna |  Dario Cologna |
| 2.1. |  Oberstdorf | Sprintti (p) | 1,2 km |  Emil Jönsson |  Dario Cologna |
| 3.1. |  Oberstdorf | Yhteislähtö (p+v) | 10+10 km |  Matti Heikkinen |  Dario Cologna |
| 5.1. |  Dobbiaco | Sprintti (v) | 1,3 km |  Devon Kershaw |  Dario Cologna |
| 6.1. |  Dobbiaco | Takaa-ajo (v) | 35 km |  Dario Cologna |  Dario Cologna |
| 8.1. |  Val di Fiemme | Yhteislähtö (p) | 20 km |  Petter Northug |  Dario Cologna |
| 9.1. |  Val di Fiemme | Takaa-ajo (v) | 9 km |  Lukáš Bauer |  Dario Cologna |
Osakilpailut > 1. osakilpailu

31. joulukuuta 2010,  Oberhof - prologi (v)
Osakilpailut > 2. osakilpailu

1. tammikuuta 2011,  Oberhof - Takaa-ajo (p)
Osakilpailut > 3. osakilpailu

2. tammikuuta 2011,  Oberstdorf - Sprintti (p)
Osakilpailut > 4. osakilpailu

3. tammikuuta 2011,  Oberstdorf - Yhteislähtö (p+v)
Osakilpailut > 5. osakilpailu

5. tammikuuta 2011,  Dobbiaco - Sprintti (v)
Osakilpailut > 6. osakilpailu

6. tammikuuta 2011,  Cortina d'Ampezzo-Dobbiaco  - Takaa-ajo (v)
Osakilpailut > 7. osakilpailu

8. tammikuuta 2011,  Val di Fiemme  - Yhteislähtö (p)
Osakilpailut > 8. osakilpailu

9. tammikuuta 2011,  Val di Fiemme  - Takaa-ajo (v)
Rahapalkinnot

Tour de Skillä 2010–2011 jaettavat rahapalkinnot Sveitsin frangeina.
| Sijoitus | Kokonaiskilpailu | Sprinttikilpailu | Osakilpailun palkinto |
| --- | --- | --- | --- |
| 1. | 131 250 | 10 000 | 5 000 |
| 2. | 87 750 | 5 000 | 3 000 |
| 3. | 43 750 | 2 500 | 2 000 |
4.: 
5.: 
6.: 
7.: 
8.: 
9.: 
| 10. | 2 187,50 |  |  |
| Yht. | 400 000 | 20 000 | 10 000 |
Ansa viritetty

| Ansa viritetty> Entrapment |
| --- | --- |

Ohjaaja:  Jon Amiel
Käsikirjoittaja:   Ronald Bass  Don Macpherson  William Broyles Jr 
Tuottaja:   Sean Connery  Michael Hertzberg  Rhonda Tollefson 
Säveltäjä:  Christopher Young
Kuvaaja:  Phil Meheux
Leikkaaja:  Terry Rawlings
Tuotantosuunnittelija:  Norman Garwood
Pukusuunnittelija:  Penny Rose
Erikoistehosteet:  Carol McAulay (SFX)   Nick Davis (VFX)
Pääosat:   Sean Connery  Catherine Zeta-Jones  Will Patton 
Valmistustiedot
Valmistusmaa:   Yhdysvallat  Yhdistynyt kuningaskunta  Saksa 
Tuotantoyhtiö:  Regency Enterprises
Levittäjä:  20th Century Fox
Ensi-ilta:   1999-4-2929. huhtikuuta 1999 (Malesia)  1999-4-3030. huhtikuuta 1999 (Yhdysvallat)  1999-5-2727. toukokuuta 1999 (Saksa)  1999-7-22. heinäkuuta 1999 (Yhdistynyt kuningaskunta)  1999-7-22. heinäkuuta 1999 (Suomi) 
Kesto:  113 minuuttia
Alkuperäiskieli:  englanti
Budjetti:  66 000 000 dollaria
Tuotto:  212 404 396 dollaria
Aiheesta muualla
Virallinen sivusto
IMDb 
Elonet
AllMovie
Svensk Filmdatabas
Infobox OKNimi-testi OK: 
Ansa viritetty (engl. Entrapment) on vuonna 1999 ensi-iltansa saanut yhdysvaltalainen elokuva, jonka ohjasi Jon Amiel. Elokuvan pääosissa ovat Sean Connery ja Catherine Zeta-Jones.
Juoni

Elokuvan tapahtumat alkavat pari viikkoa ennen Y2K:ta. Vakuutusyhtiön etsivä Gin (Catherine Zeta-Jones) pääsee mestarivarkaan MacDougalin (Sean Connery) jäljille, ja tekemään hänen kanssaan yhteistyötä, mutta juonittelee MacDougalia vastaan jotta saisi otettua hänet kiinni ja vankilaan.
Näyttelijät

| 0 | 1 | 2 |
| --- | --- | --- |
|  Sean Connery  | … |  Robert 'Mac' MacDougal   |
|  Catherine Zeta-Jones  | … |  Virginia 'Gin' Baker   |
|  Will Patton  | … |  Hector Cruz   |
|  Maury Chaykin  | … |  Conrad Greene   |
|  Ving Rhames  | … |  Aaron Thibadeaux   |
|  Kevin McNally  | … |  Haas   |
|  Terry O'Neill  | … |  Quinn   |
|  Madhav Sharma  | … |  turvallisuuspäällikkö   |
|  David Yip  | … |  poliisipäällikkö   |
|  Tim Potter  | … |  Millennium-mies   |
|  Eric Meyers  | … |  Waverlyn teknikko   |
|  Aaron Swartz  | … |  Cruzin mies   |
|  William Marsh  | … |  tietokoneteknikko   |
|  Tony Xu  | … |  pankkiiri   |
|  Rolf Saxon  | … |  ICB johtaja   |
|  Tom Clarke-Hill  | … |  ICB operaattori   |
|  David Howard  | … |  ICB teknikko   |
|  Stuart Ong  | … |  lääkäri   |
|  Ravin Ganatra  | … |  1. vartija   |
|  Rhydian Jai-Persad  | … |  2. vartija   |
|  Hari Dhillon  | … |  3. vartija   |
Lähde:
Kuvauspaikat

Blenheimin palatsi, Savoy Hotel, Lontoo
Lloyd’s of London
Duartin linna, Mullin saari, Skotlanti
Petronas Towers, Kuala Lumpur, Malesia
Bukit Jalil -pysäkki.selvennä
Aiheesta muualla

Ebert, Roger: Entrapment RogerEbert.com. 30.4.1999. Viitattu 11.4.2021. (englanniksi)
Entrapment (1999) Sean Connery. Viitattu 11.4.2021. (englanniksi)
Entrapment (1999) The Numbers. Viitattu 11.4.2021. (englanniksi)
Entrapment Filmaffinity. Viitattu 11.4.2021. (englanniksi)
Nigerian ilmatieteen laitos

| Nigerian ilmatieteen laitos Nigerian Meteorological Agency |
| --- | --- |

Perustettu:  2003
Toimitusjohtaja:  pääjohtaja Prof. Mansur Bako Matazu
Kotipaikka:   Nigeria; Abuja
Toimiala:  sää- ja ilmastohavainnot; ilmatieteelliset, hydrologiset ja meritieteelliset palvelut
Emoyhtiö:  Nigerian liikenneministeriö
Omistaja:  Nigeria
Kotisivu:  nimet.gov.ng
Infobox OKVirheellinen NIMI-arvo: 
Nigerian ilmatieteen laitos (engl. Nigerian Meteorological Agency, lyhennys NiMet) on Nigerian kansallinen ilmatieteellinen laitos. Sen päätoimipaikka sijaitsee maan pääkaupungissa Abujassa. Hallinnollisesti vuonna 2003 perustettu laitos on Nigerian liikenneministeriön (ilmailuministeriön) alaisuudessa toimiva virasto.
Itämaan tietäjät

Itämaan tietäjät (m.kreik. οἱ μάγοι ἀπὸ ἀνατολῶν, hoi magoi apo anatolōn) ovat Uudessa testamentissa, Matteuksen evankeliumissa mainittuja oppineita, jotka Raamatun mukaan tulivat idästä Betlehemiin osoittamaan kunnioitusta ja tuomaan lahjoja Jeesus-lapselle. Heidät tunnetaan myös nimillä kolme viisasta miestä ja kolme kuningasta, vaikkakaan Raamatussa ei mainita tietäjien lukumäärää.
Tietäjät Raamatussa

Matteuksen evankeliumin mukaan viisaat miehet tulivat itäisiltä mailta Jerusalemiin kunnioittaakseen vastasyntynyttä Messiasta, juutalaisten kuningasta, sillä he olivat nähneet taivaalla tähden, jota he pitivät merkkinä tämän luvatun kuninkaan syntymästä. Kun tietäjät tiedustelivat kuningas Herodekselta lapsen olinpaikkaa, tämä kutsui koolle ylipapit ja kirjanoppineet ja kysyi heiltä, missä Messiaan odotettiin syntyvän. Nämä vastasivat lukemalla profeetta Miikan kirjasta kohdan, jossa Messiaan ennustettiin syntyvän Betlehemissä. Herodes pyysi tietäjiä ottamaan asiasta selvää ja kertomaan palatessaan hänellekin. Tietäjät löysivät Jeesus-lapsen luo seuraamalla samaa tähteä, jonka he olivat jo kotimaassaan nähneet ja jota on alettu kutsua Betlehemin tähdeksi. Päästyään perille he kumarsivat lasta ja antoivat hänelle kallisarvoisia lahjoja: kultaa, mirhaa ja suitsuketta. Unessa Jumala varoitti heitä menemästä paluumatkallaan Herodeksen luo, joten he palasivat toista tietä takaisin omalle maalleen.
Tietäjiä ei mainita missään muussa raamatunkohdassa, jollei mukaan lasketa paria Vanhan testamentin viittausta lahjoja tuoviin kuninkaisiin. Raamattu ei kerro heidän nimiään tai lukumääräänsä eikä mainitse heidän olleen kuninkaallisia.
Alkuperäinen kreikankielinen teksti μάγοι ἀπὸ ἀνατολῶν (magoi apo anatolōn) on vuoden 1992 suomennoksessa suomennettu sanoilla ”tietäjiä idästä”. Kreikan sana μάγος (magos), monikossa μάγοι (magoi), viittaa maageihin, jotka olivat alun perin meedialainen heimo, mutta josta myöhemmin tuli papillinen kasti Persian valtakunnassa. Maageilla oli osaamista filosofiassa, lääketieteessä ja luonnontieteissä. He olivat myös ennustajia ja unientulkitsijoita. Matteus näyttää käyttävän termiä kuvaamaan tietynlaisia tähtitieteilijöitä, mutta sanan tarkka merkitys on silti tulkinnanvarainen. Vasta paljon myöhemmin sana maagi on muuttunut viittaamaan magiaan eli taikuriin tai velhoon.
Raamattu ei myöskään mainitse tietäjien vierailun tarkkaa ajankohtaa. Vastoin yleistä mielikuvaa tietäjät eivät tulleet paimenten kanssa tapaamaan vastasyntynyttä Jeesus-lasta seimen äärelle, vaan taloon, jossa he näkivät lapsen ja hänen äitinsä. Raamatun mukaan seimellä kävivät paimenet.